[{"text_idx": "#000000", "text": "\"Amikoj, nun ni komencu nian hodiau\u0306an vivantan elsendon... Kiuj interesaj\u0302oj kaj frandaj\u0302oj trovig\u0302as en Afriko? Mi volus prezenti al vi afrikan kafon, unu el la plej bongustaj kafoj de la mondo...\""}, {"text_idx": "#000001", "text": "La parolanto en la glata c\u0302inlingva parolo estas afrika studento Grace Boukete. Boukete venas de Kongolando (Brazavilo). Kvankam li restas en C\u0302inio nur tri jarojn, tamen danke al lia rekomendo, eniris en c\u0302inajn familiojn afrikaj karakterizaj produktoj kiel kenja bruna teo, ruanda kapsika sau\u0306co kaj etiopa kafo."}, {"text_idx": "#000002", "text": "En 2019 Boukete venis al Changsha, la c\u0302efurbo de Hunan-provinco, mezorienta C\u0302inio kaj eklernis por magistreco de internacia pedagogio. Antau\u0306 tio, danke al projektoj de Konfucea Instituto en Kongolando (Brazavilo) li dufoje vizitis C\u0302inion. Sekve de kontinua profundigo de lia kono pri C\u0302inio, li firmigis sian decidon lerni en C\u0302inio. Li diris: \"C\u0302inio gajnis grandajn atingojn en ekonomia kaj socia disvolvo kaj havas tre grandan influon en la tuta mondo. Se iu lando sopiras pri disvolvo kaj prospero, g\u0302i devas lerni de C\u0302inio. Necesas ekzemplo en afrika disvolvo. Tial mi fiksas miajn rigardojn al C\u0302inio.\""}, {"text_idx": "#000003", "text": "Ankau\u0306 lia persona revo startis en la urbo Changsha. Septembre de 2021, okazis la dua ekonomia kaj komerca foiro inter C\u0302inio kaj Afriko. Boukete, kiel volontulo, servis en la foiro kiel interpretisto de alilandaj c\u0302eestantoj por rekomendo de afrikaj produktoj. En la foiro li ne nur sentis longtempan amikecon inter Afriko kaj C\u0302inio, sed ankau\u0306 vidis gigantan vivecon kaj influon de kunlaboro ekonomia kaj komerca inter Afriko kaj C\u0302inio. Li diris: \"Mi rimarkis, ke iuj kafejoj en Changsha-urbo c\u0302efe uzas kafojn el Afriko. Mi sentas, ke afrikaj kafoj tre plac\u0302as al c\u0302inoj. Tio utilas al ekonomia disvolvo de Afriko.\""}, {"text_idx": "#000004", "text": "En la lastaj jaroj en C\u0302inio Boukete perceptis facilecon de vivo pro rapida disvolvo de interreto, ekzemple interreta vivanta elsendo, movebla pago kaj interreta eduko. Li diris: \"En C\u0302inio restante hejme mi povas ac\u0302eti produktojn, kaj nur unu g\u0302is du tagojn poste la produktoj atingas min. La vivo estas tre oportuna. Pro tio, mi pripensis, c\u0302u mi povas reklami afrikajn trajtaj\u0302ojn per reta vivanta elsendo. C\u0302inaj konsumantoj ne bezonas fizike veni al Afriko, ili povas ac\u0302eti afrikajn produktojn rekte en Changsha, C\u0302inio, per interretaj platformoj.\""}, {"text_idx": "#000005", "text": "Boukete, lerta en observe, esploras la sekreton de c\u0302ina dau\u0306ripova disvolvo kaj restas spuroj liaj en c\u0302inaj kaj urboj kaj vilag\u0302oj. En urbo Zhangjiajie de la c\u0302ina provinco Hunan, li filmis tieajn belajn akvon kaj montaron, kaj perceptis la belan bildon de c\u0302ina konstruado de ekologia civilizacio. Li ankau\u0306 au\u0306dis rakonton de vilag\u0302o Zhumugang, kiu sin liberigis el malric\u0302eco kaj mars\u0302as sur la ric\u0302iga vojo. Lin skuis la c\u0302ina miraklo de elimino de malric\u0302eco."}, {"text_idx": "#000007", "text": "Kvankam Boukete restas en C\u0302inio nur tri jarojn, tamen li havas profundan emocion pri C\u0302inio. Li rigardis C\u0302inion kiel parton de sia estonta plano kaj atendas plu atesti la disvolvon de la rilatoj inter Afriko kaj C\u0302inio."}]